als_Latn dik_Latn sag_Latn
Asport – Lajmi i përhapur nga mediat ruse para pak ditësh tashmë është konfirmuar edhe nga federata e këtij vendi: Fabio Capello është zyrtarisht trajneri i kombëtares së Rusisë. Për 66 vjeçarin Capello kjo do të jetë eksperienca e dytë në stolin e një ekipi kombëtar, pas Anglisë të cilën e drejtoi për 4 vite (2008-12).
Objektivi parësor i italianit do të jetë kualifikimi për në Botërorin e vitit 2014 të organizuar në Brazil. Për t’ia arritur këtij qëlimi, Rusia do të përballet në grupin F të zonës eleminatore të Europës kundër Portugalisë, Izraelit, Irlandës së Veriut, Azerbajxhanit dhe Luksemburgut. Nëse ecuria e kombëtares ruse është e kënaqshme nën drejtimin e Capellos, akordi mund të përfshijë qëndrimin e tij në pankinë edhe për Botërorin e 4 viteve më vonë, i cili do të zhvillohet pikërisht në Rusi për herë të parë në historinë e vendit. Capello zëvendëson holandezin Dick Advocaat, i cili dha dorëheqjen pas eleminimit të Rusisë nga Euro 2012 që në fazën e grupeve.
You must be logged in to post a comment Login
als_Latn als_Latn eng_Latn